**MINISTARSTVO NAUKE I TEHNOLOŠKOG RAZVOJA CRNE GORE**

**PROGRAM ZA INOVACIJE 2021-2024**

**Programska linija podrške ranoj fazi razvoja startapova**

**Javni konkurs za dodjelu grantova za ranu fazu razvoja startapova**

**Uputstvo za podnosioce prijava**

**– Grantovi za ranu fazu razvoja startapova**

Sadržaj

[A. Projektni prijedlog 4](#_Toc106447507)

[1. Informacije o projektu 4](#_Toc106447508)

[a. Naziv projekta 4](#_Toc106447509)

[b. Rukovodilac projekta (Napomena: u slučaju kada startap u trenutku podnošenja prijave nije registrovan u CRPS-u onda Rukovodilac tima istovremeno djeluje i u svojstvu Podnosioca prijave) 4](#_Toc106447510)

[c. Trajanje projekta 4](#_Toc106447511)

[d. Naziv pravnog lica (Organizacija zadužena za sprovođenje projekta - Podnosilac prijave u slučaju da je startap postojeće pravno lice) 4](#_Toc106447512)

[2. Sažetak projektne ideje 4](#_Toc106447513)

[a. Opis 4](#_Toc106447514)

[b. Prioritetna oblast Strategije pametne specijalizacije 5](#_Toc106447515)

[c. Ključne riječi projekta 5](#_Toc106447516)

[3. Sastav projektnog tima 5](#_Toc106447517)

[*Navedite imena, titule i druge tražene podatke o svim učesnicima u projektu. Za sve članove tima treba popuniti i predati biografiju na posebnom obrascu.* 5](#_Toc106447518)

[a. Rukovodilac projekta 5](#_Toc106447519)

[b. Članovi tima/Saradnici na projektu 5](#_Toc106447520)

[4. Opis projekta 5](#_Toc106447521)

[a. Obrazloženje i pozadina projekta uključujući i posljednja dostignuća na tom području 5](#_Toc106447522)

[b. Opšti ciljevi, značaj i inovativnost projekta 5](#_Toc106447523)

[c. Tržišni potencijal projekta 6](#_Toc106447524)

[d. Predloženi pristup i metodologija 6](#_Toc106447525)

[e. Očekivani mjerljivi rezultati i njihovi potencijalni korisnici 6](#_Toc106447526)

[f. Važnost i potencijalna korist projekta za razvoj Crne Gore 6](#_Toc106447527)

[g. Predložena komunikacija i predstavljanje rezultata 6](#_Toc106447528)

[h. Upravljanje projektom 6](#_Toc106447529)

[5. Plan rada i vremenski raspored projekta 6](#_Toc106447530)

[a. Ključna dostignuća (Milestones) 7](#_Toc106447531)

[b. Ključni pokazatelji sprovođenja (Key performance indicators – KPI) 7](#_Toc106447532)

[c. Procjena rizika projekta 7](#_Toc106447533)

[6. Vlasnička struktura, prava intelektualne svojine (IPR) i obaveze 7](#_Toc106447534)

[a. Vlasnička struktura, obaveze i prava intelektualne svojine (IPR) koja se odnose na projekat 8](#_Toc106447535)

[B. Finansijski plan 9](#_Toc106447536)

[Sredstva Ministarstva nauke i tehnološkog razvoja 9](#_Toc106447537)

[Kategorije troškova 10](#_Toc106447538)

[a. Troškovi zapošljavanja 10](#_Toc106447539)

[b. Oprema 10](#_Toc106447540)

[a. Troškovi vezani za razvoj ideje, proizvoda ili usluge 11](#_Toc106447541)

[b. Troškovi putovanja 11](#_Toc106447542)

[c. Indirektni troškovi preduzeća traženi od Ministarstva nauke i tehnološkog razvoja 12](#_Toc106447543)

[d. Ukupni troškovi projekta sa sopstvenim sufinansiranjem (koje može biti obezbijeđeno i iz drugih izvora) 12](#_Toc106447544)

[Primjer finansijskog plana 13](#_Toc106447545)

[C. Prilozi 14](#_Toc106447546)

[D. Potpis podnosioca prijave 15](#_Toc106447547)

[E. Biografija – Rukovodilac projekta (posebni obrazac) 16](#_Toc106447548)

[F. Biografija – članovi tima/saradnici (posebni obrazac) 17](#_Toc106447549)

Poštovani podnosioci prijava,

molimo vas da pažljivo pročitate uputstvo za pisanje prijedloga projekta (Uputstvo za podnosioce prijava – Grantovi za ranu fazu razvoja startapova) s obzirom da sadrži više informacija od samog teksta Konkursa.

**Opšte napomene**

**Prijedlog projekta mora biti napisan na engleskom jeziku, koristeći font Arial 10 pt. Za neke stavke obrasca iskazan je maksimalan broj riječi ili stranica. Upišite broj riječi ispod svake stavke i nemojte premašiti zadati maksimalni broj riječi ili stranica, jer u suprotnom Vaša prijava možda neće biti proslijeđenja u postupak evaluacije.**

# Projektni prijedlog

## Informacije o projektu

### Naziv projekta

*Navedite kratak opisni naziv koji ne sadrži više od 20 riječi. Izbjegavajte korišćenje akronima, navodnika i velikih slova*

### Rukovodilac projekta (Napomena: u slučaju kada startap u trenutku podnošenja prijave nije registrovan u CRPS-u onda Rukovodilac projekta istovremeno djeluje i u svojstvu Podnosioca prijave)

*(ime, prezime, titula, e-mail, adresa, telefon, adresa stanovanja)*

### Trajanje projekta

*unesite predviđeno trajanje projekta prema prijedlogu projekta*

### Naziv pravnog lica (Organizacija zadužena za sprovođenje projekta - Podnosilac prijave u slučaju da je startap postojeće pravno lice)

*(puni naziv, adresa, internet stranica, poreski identifikacioni broj (PIB), podaci kontakt osobe) – Upišite podatke pravnog lica u Crnoj Gori koja će sprovoditi projekat.*

*Tačka 1d se ne primjenjuje na startapove koji u trenutku prijave projekta nijesu registrovali startap u CRPS-u.*

## Sažetak projektne ideje

### Opis

*Ukratko, u ne više od 400 riječi običnim, jasnim jezikom (bez tehničkih termina ukoliko je moguće) treba opisati ciljeve projekta te kako će se oni postići, značaj projekta, očekivane rezultate i korist koju projekat donosi na nacionalnom/ lokalnom nivou. Ako Vaš prijedlog projekta bude odobren za sufinansiranje ovaj sažetak se može koristiti u promotivne svrhe.*

### Prioritetna oblast Strategije pametne specijalizacije

*Molimo da* *upišete odgovarajuću prioritetnu oblast iz Strategije pametne specijalizacije, kao i objašnjenje na koji način Vaš projekat doprinosi istoj. Posebno obratiti pažnju na fokusna područja identifikovana Strategijom i sinergijski efekat različitih prioritetnih oblasti.*

### Ključne riječi projekta

*Odaberite 1-5 ključnih riječi koje najbolje opisuju temu Vašeg prijedloga projekta.*

## Sastav projektnog tima

### *Navedite imena, titule i druge tražene podatke o svim učesnicima u projektu. Za sve članove tima treba popuniti i predati biografiju na posebnom obrascu.*

### Rukovodilac projekta

*Molimo upišite sve tražene informacije za Rukovodioca projekta.*

### Članovi tima/Saradnici na projektu

*Za sve saradnike treba upisati sve tražene detalje uključujući predviđeni dio ili postotak rada na projektu od punog radnog vremena (F.T.E.).*

*F.T.E. (Full Time Equivalent ili puno radno vrijeme) – 1.0 F.T.E. znači da osoba radi na projektu s punim radnim vremenom.*

*Ukoliko u trenutku podnošenja prijave nije poznato koja lica će biti zapošljena tokom trajanja projekta, kratko opišite radno mjesto koje planirate da popunite.*

## Opis projekta

*Opis projekta ne smije sadržati više od 4000 riječi, uključujući reference. Molimo upišite tačan broj riječi.*

### Obrazloženje i pozadina projekta uključujući i posljednja dostignuća na tom području

*Opišite razloge, pozadinu i fokus predloženog projekta. Navedite i podatke o dosadašnjim iskoracima u tom području, te na koji će način projekt doprinijeti rješavanju korisničkog/tržišnog problema. Razradite kontekst problematike kojom se bavite i koje ćete dosadašnje nedostatke i probleme biti u mogućnosti da riješite. Objasnite kakva ćete poboljšanja napraviti u cilju rješavanja odgovarajućeg problema.*

### Opšti ciljevi, značaj i inovativnost projekta

*Opišite glavne ciljeve predloženog projekta. Objasnite zašto je ovaj projekat važan, te na koji se način se njime rješava važna problematika. Navedite zašto ste se odlučili da riješite baš taj problem i po čemu je to rješenje posebno značajno. Opišite na koji će način očekivani rezultati doprinijeti rješavanju navedenog problema te objasnite zašto je vaš pristup inovativan i zašto mislite da ćete uspjeti.*

### Tržišni potencijal projekta

*Objasnite kakav će biti vaš tržišni potencijal u budućnosti te pokažite zbog čega vaš poslovni model ima potencijal rasta. Pokažite da je vaš poslovni model dobro osmišljen, te navedete kako će on evoluirati kroz vrijeme. Opišite vašu konkurenciju, te šta očekujete od nje, kao i načine kako ćete tokom vremena održati konkurentsku prednost. Navedite kakve su buduće potrebe za finansiranjem neophodne za uspješno odvijanje vašeg projekta, te potencijalne probleme u vezi korisnika i konkurencije.*

### Predloženi pristup i metodologija

*Predstavite konceptualni okvir, dizajn i metode predloženog projekta, te pokažite da su isti dobro osmišljeni, uklopljeni i prilagođeni te vode ciljevima predloženog projekta.*

### Očekivani mjerljivi rezultati i njihovi potencijalni korisnici

*Opišite očekivane rezultate predloženog projekta, te mogući učinak predložene ideje/proizvoda/usluge. Navedite ko su vaši ciljani korisnici, koliko potencijalnih korisnika postoji, kao i na kojem području i u kojim tržišnim segmentima. Da li rješenje značajno mijenja ustaljene, neefikasne procese/usluge na tržištu sasvim novim pristupom ili korišćenjem nove tehnologije? Navedite rezultate koji su kvantitativno mjerljivi.*

### Važnost i potencijalna korist projekta za razvoj Crne Gore

*Opišite na koji način bi predloženo projektno rješenje moglo biti od koristi za razvoj crnogorske ekonomije.*

### Predložena komunikacija i predstavljanje rezultata

*Opišite na koji način planirate da predstavite rezultate predloženog projekta široj zajednici i korisnicima.*

### Upravljanje projektom

*Opišite na koji će se način upravljati projektom i na koji će se način obezbijediti praćenje napretka projekta prema zadatim ciljevima i očekivanim rezultatima projekta. Navedite pojedinosti o organizacijskoj i administrativnoj podršci projektu i raspoloživosti sredstava sufinansiranja namijenjenih za projekat.*

## Plan rada i vremenski raspored projekta

*Opis plana rada i vremenskog rasporeda projekta ne smije premašiti 1500 riječi. Molim upišite tačan broj riječi.*

### Ključna dostignuća (Milestones)

*(koja su i kad će planirano biti izvršeno, projektne aktivnosti i planirana postignuća koja će se koristiti za praćenje razvoja projekta)*

*Navedite detaljan plan rada i vremenski raspored predloženog projekta.* *Treba navesti sve aktivnosti na projektu npr. kako će se pristupiti postizanju pojedinih ciljeva, komunikacija na projektu, praćenje sprovođenja projekta, postizanje rezultata itd.*

### Ključni pokazatelji sprovođenja (Key performance indicators – KPI)

*(kvantitativni razvoj koji vodi do ostvarenja ključnih ciljeva projekta – fokus na dostignućima na polovini i na kraju realizacije projekta u odnosu na polazne vrijednosti).*

*Napišite najmanje pet pokazatelja ključnih projektnih aktivnosti koji se mogu brojčano izmjeriti u razdoblju do dvanaest mjeseci.* ***Ključni pokazatelji sprovođenja trebaju da odražavaju relevantna postignuća koja vode ostvarenju projektnih ciljeva****.* KPI može biti npr.: sprovedeno testiranje, razvijen novi software, patent, obavljeno istraživanje tržišta i sl.

Molim prikažite KPI **kumulativno***, tj. uvijek dodajte vrijednost KPI iz prethodnog perioda u novi period.*

|  |  |  |  |
| --- | --- | --- | --- |
| Ključni pokazatelji sprovođenja | Na početku realizacije projekta | Na sredini realizacije projekta | Na kraju realizacije projekta |
|  |  |  |  |
|  |  |  |  |
|  |  |  |  |

### Procjena rizika projekta

*Opišite moguće rizike projekta: prijetnje i slabosti koji mogu predstavljati prepreku uspješnom završetku projekta.*

## Vlasnička struktura, prava intelektualne svojine (IPR) i obaveze

*Opis ne smije biti u više od 500 riječi. Molimo upišite tačan broj riječi.*

### Vlasnička struktura, obaveze i prava intelektualne svojine (IPR) koja se odnose na projekat

*Navedite detalje o postojećoj i budućoj vlasničkoj strukturi (unešeno i proistekla intelektualna svojina) i drugim zakonskim obavezama vezanim za projekat, uključujući pravo vlasništva svih učesnika i drugih izvora finansiranja.*

# Finansijski plan

***Molimo da finansijski plan priložite na posebnom obrascu (“Financial Plan – Grants for Early-Stage Start-ups“)***

*Finansijski plan sadrži 5 kategorija troškova i odnosi se samo na troškove koji su traženi od Ministarstva nauke i tehnološkog razvoja.*

## Sredstva Ministarstva nauke i tehnološkog razvoja

*U Finansijskom planu navedite stavke troškova što je moguće detaljnije, te razradite i detaljne obračune (cijena, broj, opis proizvoda i usluga). Finansijski plan sadrži prikaz troškova do polovine perioda sprovođenja projekta i u drugoj polovini sprovođenja projekta. Npr. Podnosioci prijava čiji će predloženi projekat trajati 6 mjeseci moraju prikazati troškove na tromjesečnoj osnovi, a oni čiji će projekt trajati godinu dana na šestomjesečnoj osnovi.*

 *Traženi iznos sredstava od Ministarstva nauke i tehnološkog razvoja* ***mora sadržati direktne i indirektne troškove.***

*Za ovu podršku doprinos Ministarstva nauke i tehnološkog razvoja može iznositi najmanje* ***6.000 EUR****, a najviše* ***20.000******EUR.*** *Taj doprinos može iznositi maksimalno do 80% ukupne vrijednosti projekta.*

*Imajte na umu da će se, ukoliko Vaš projekat bude odobren, prihvaćeni finansijski plan moći mijenjati u iznosu do najviše 10% (10% od obračuna pojedine kategorije troška) među pojedinim stavkama u istoj kategoriji troška, sve ostale promjene moraju biti prije odobrene od strane Ministrastva nauke i tehnološkog razvoja.* ***U trenutku prijave ukupan iznos po pojedinačnoj kategoriji troška ne smije prelaziti maksimalni dopušteni procenat.***

***Opravdani troškovi se odnose na:***

1. *zapošljavanje;*
2. *opremu;*
3. *troškove vezane za razvoj ideje, proizvoda i usluge;*
4. *putovanja (u svrhu internacionalizacije poslovanja, obuke i učešća na startap takmičenjima); i*
5. *indirektne troškove.*

***Nedozvoljeni troškovi su svi oni troškovi koji se ne nalaze na listi dozvoljenih troškova. Primjeri nedozvoljenih troškova su:***

1. *troškovi za preuređenje ili zakup radnog prostora, opreme za komunikaciju (štampači, fotokopirni uređaji, telefoni),* *troškovi kancelarijskog materijala, troškovi za administrativne i tehničke usluge i sl);*
2. *troškovi povezani sa povratom na kapital;*
3. *dug i troškovi koji proizlaze iz dužničkih obaveza;*
4. *rezervacije za buduće gubitke ili dugove;*
5. *kamate;*
6. *dugovanja;*
7. *gubici zbog kursnih razlika;*
8. *bankovni troškovi koje naplaćuje banka;*
9. *previsoki ili nepotrebni izdaci; i*
10. *ostali slični troškovi.*

## Kategorije troškova

*– direktni troškovi traženi od Ministrastva nauke i tehnološkog razvoja (a, b, c, d)*

*Prikažite detalje obračuna za predloženi prijedlog projekta na bazi prve i druge polovine sprovođenja. Npr. ukoliko projekat traje godinu dana, prikazuju se troškovi za prvih i drugih 6 mjeseci sprovođenja te u zadnjoj koloni ukupni troškovi.*

***Napomena: Prihvatljivi su samo oni troškovi realizovani nakon datuma početka realizacije projekta. Troškovi moraju biti direktno povezani s aktivnostima projekta. Po potrebi proširite tablicu novim redovima.***

*(Svaki direktni trošak biće potrebno opravdati odgovarajućim računovodstvenim potvrdama i ostalim pratećim dokumentima, kao što su: ugovori, računi, putni nalozi itd.)*

### Troškovi zapošljavanja

*Troškovi za plate se mogu tražiti samo za novozaposlene članove tima. Novozaposleni članovi tima su oni koji u prethodnih 6 mjeseci (od datuma otvaranja konkursa) nisu imali ugovor o radu sa preduzećem.*

*Navedite iznose potrebne za plate novozaposlenih članova koji će se sufinansirati od strane Ministarstva nauke i tehnološkog razvoja. Iznosi plata trebaju da budu jednaki platama drugog osoblja koje je zaposleno na istim pozicijima unutar preduzeća. Novozaposleni član tima mora imati ugovor o radu. Ministarstvo nauke i tehnološkog razvoja prihvata ukupni trošak poslodavca za platu novozaposlenih članova tima (bruto) prema njegovoj/njenoj poziciji, pravilima preduzeća i crnogorskim zakonima.*

***Ukupan iznos troškova u kategoriji Troškovi zapošljavanja ne smiju premašiti 70% ukupnog iznosa traženog od Ministarstva nauke i tehnološkog razvoja****.*

### Oprema

***“oprema”*** *uključuje opremu, uređaj i dijelove sistema te drugu trajnu opremu ukoliko cijena iste po komadu prelazi 500 EUR (uklj. PDV). U ovoj stavci se može tražiti oprema koja služi direktno ispunjenju projektnih ciljeva ili oprema koja služi za poboljšanje poslovanja startapova. Primjer opreme koja direktno doprinosi projektnim ciljevima je npr. kupovina računara jake procesorske snage, s puno memorije ili jakih grafičkih kartica, a u svrhu razvoja inovativne ideje, proizvoda ili procesa. Primjer opreme koja služi za poboljšanje poslovanja startapova je kupovina prenosnih računara za potrebe zaposlenih u startapovima.*

***Ukupan iznos troškova u kategoriji Oprema ne smije premašiti 40% ukupnog iznosa traženog od Ministarstva nauke i tehnološkog razvoja.***

### Troškovi vezani za razvoj ideje, proizvoda ili usluge

*Navedite troškove koji su nužni za razvoj ideje, proizvoda kao što su* ***savjetodavne i stručne usluge u******znanjima i vještinama******koje ne posjeduje projektni tim,*** *prijava patenata ili testiranje prototipa, itd****.*** *To se, primjera radi, može odnositi na troškove zaštite i upravljanja intelektualnom svojinom, uključujući prijave za priznanje prava i sprovođenje postupka za priznanje prava intelektualne svojine , izradu strateškog plana zaštite,* *razvoj poslovnog plana,* *izradu analize tržišta,* *troškove licenciranja, troškove sertifikovanja, nulte serije proizvoda, dizajn proizvoda, izradu marketinške strategije i slično.*

*Troškovi za savjetodavne i stručne usluge opravdani su jedino ako ih nije moguće naći unutar projektnog tima. Potencijalni konsultanti ne mogu biti dio tima (ne smije biti naveden u tački 3. Sastav projektnog tima u Obrascu za prijavu), već se angažuju lica van podnosioca prijave (outsource).*

*Za savjetodavne i stručne usluge trebate navesti trošak po satu/danu kao i potreban broj sati/dana.*

*Za ostale usluge u ovoj kategoriji treba navesti ukupan trošak usluge.*

 ***Ukupan iznos troškova u kategoriji Troškova vezanih za razvoj ideje, proizvoda ili usluge ne smije premašiti 40% ukupnog iznosa traženog od Ministarstva nauke i tehnološkog razvoja.***

### Troškovi putovanja

*U okviru projekata sufinansiranih u sklopu Grantova za ranu fazu razvoja startapova mogu se sufinansirati troškovi putovanja za sve članove tima, no pokrivaju se troškovi putovanja samo* ***u svrhu internacionalizacije poslovanja******(uključuje sastanke s partnerima iz inostranstva u trajanju od najviše 5 dana, odlaske na međunarodne sajmove i B2B susrete), odlazaka na takmičenja za startapove******i troškovi obuke (trajanje obuke može biti najviše 10 dana).***

*U ovoj kategoriji dozvoljeni su sljedeći troškovi:*

* *troškovi dnevnica;*
* *putni troškovi;*
* *troškovi za smještaj;*
* *troškovi prevoza u inostranstvu (autobus, taxi, metro, itd.);*
* *troškovi kotizacije za obuku;*
* *troškovi kotizacije za takmičenja za startapove;*
* *troškovi zakupa izložbenog prostora i opreme na međunarodnim sajmovima.*

*Iznos dnevnice koja se isplaćuje mora biti u skladu* ***Uredbom o naknadi troškova zaposlenih u javnom sektoru ("Službeni list Crne Gore", br. 040/16, 028/18 i 108/20).***

*Priznaje se trošak smještaja u hotelu od najviše 4 zvjezdice, a u slučaju putovanja avionom avionska karta u ekonomskoj klasi.*

*Za sve učesnike potrebno je specificirati stavke u kategoriji putovanja (npr. izdatak za avionsku kartu, kotizacija, trošak smještaja, itd.), te navesti koji član tima gdje putuje.*

***Ukupan iznos troškova u kategoriji putovanja ne smije premašiti 20% ukupnog iznosa traženog od Ministarstva nauke i tehnološkog razvoja.***

### Indirektni troškovi preduzeća traženi od Ministarstva nauke i tehnološkog razvoja

*Navedite iznos indirektnih troškova (overhead) koje potražuje preduzeće. Indirektni troškovi uključuju stručno osoblje, tehničko osoblje, administrativno osoblje, upravljanje ljudskim resursima, infrastrukturu (režijske troškove i troškove održavanja), komunikacijske i mrežne troškove (telefoniranje, fotokopiranje, printanje…), zakup kancelarijskog prostora, kancelarijski materijal.*

***Indirektne troškove nije potrebno razraditi.******U finansijskom planu navedite samo ukupan traženi iznos.***

***Ukupan iznos troška u kategoriji indirektnih troškova mora iznositi najmanje 5%, te ne smije premašiti 10% ukupnog iznosa traženog od Ministarstva nauke i tehnološkog razvoja.***

### Ukupni troškovi projekta sa sopstvenim sufinansiranjem (koje može biti obezbijeđeno i iz drugih izvora)

*Saberite iznos ukupnih troškova traženih od Ministarstva nauke i tehnološkog razvoja sa sopstvenim sufinansiranjem.*

***Sredstva sufinansiranja***

*Za dobijanje ovog granta neophodno je obezbijediti dodatna sredstva sufinansiranja, koja mogu biti obezbijeđena iz drugih izvora (sredstva sufinansiranja), ali se za sufinansiranje ne smiju koristiti sredstva iz javnog domaćeg i međunarodnog izvora finansiranja (Budžet Crne Gore, relevantni međunarodni fondovi itd.). Predloženi prijedlog projekta mora sadržati sredstva sufinansiranja u iznosu ne manjem od 20% od ukupne vrijednosti projekta. Podnosioci prijava moraju prilikom prijave projekta priložiti* ***Izjavu o obezbijeđenom finansijskom učešću (najmanje 20% od ukupne vrijednosti projekta)****. Sredstva sufinansiranja moraju se obezbijediti samo u vidu finansijskog doprinosa* ***(novčanom obliku)****.*

*Sredstva sufinansiranja* ***ne mogu biti u vidu nefinansijskog doprinosa in kind (dobra i usluge),*** *npr. plate zaposlenih u startapovima, korištenje postojeće opreme i sl.*

*Sredstva sufinansiranja moraće biti utrošena tokom sprovođenja projekta za aktivnosti na projektu, a ne smiju se trošiti za administrativne troškove, tehničku podršku i sl., odnosno za troškove za koje se očekuje da budu pokriveni iz indirektnih troškova startapova.*

*U Finansijskom planu jasno su izdvojeni opravdani troškovi koji se finansiraju po ovom konkursu. Podnosilac prijave u obavezi je da prikaže udio sopstvenog sufinansiranja za one opravdane troškove koje će sufinansirati po ovom konkursu.*

## Primjer finansijskog plana

|  |  |  |
| --- | --- | --- |
| **80%** | **20.000,00 EUR** | **Sredstva Ministarstva nauke i tehnološkog razvoja (80% od ukupne vrijednosti projekta)** |
|  |  |  |  |  |  |
|  | 90% | 18.000,00 | Direktni troškovi |
| ***(max)*** | 10% | 2.000,00 | Indirektni troškovi  |
|  |  |  |  |  |  |
| **20%** | **5.000,00EUR** | **Sredstva sufinansiranja (20% od ukupne vrijednosti projekta)** |
|  |  |  |  |  |  |
|  |  |  |  |  |  |
| **100%** | **25.000,00EUR** | **Ukupno (sredstva Minstarstva nauke i tehnološkog razvoja + sredstva sufinansiranja)** |

***Obratite pažnju da se indirektni troškovi trebaju izračunati kao procenat od ukupno traženih sredstava od Ministarstva nauke i tehnološkog razvoja (nemojte ih računati kao procenat od direktnih troškova)****.*

# Prilozi

1. **Biografije Rukovodioca projekta i ostalih članova tima (saradnika na projektu) -** molimo navedite imena**;** Biografije za sve članove tima je obavezno popuniti na posebnom obrascu i poslati.

*Rukovodilac projekta treba da dostavi ispunjeni obrazac „Curriculum Vitae – Project Manager“.*

*Ostali članovi tima (saradnici na projektu) treba da dostave ispunjeni obrazac „Curriculum Vitae – Team members/ Associates“.*

1. **Molimo navedite** **Izjavu o obezbijeđenom finansijskom učešću (najmanje 20% od ukupne vrijednosti projekta), ovjerena kod notara, koja je priložena (posebni obrazac)**

*Molimo ovdje navedite, te priložite* *Izjavu o obezbijeđenom finansijskom učešću (najmanje 20% od ukupne vrijednosti projekta), ovjerenu kod notara. U slučaju da je startap registrovan kod CRPS-a, Izjavu treba da potpiše ovlašćeno lice pravnog lica. U slučaju da startap nije registrovan kod CRPS-a, Izjavu treba da potpiše lice koje će biti ovlašćeno za zastupanje budućeg pravnog lica.*

1. **Molim navedite ostale relevantne priloge koje ste dostavili u okviru konkursne dokumentacije**

*Molim navedite ostale priloge koje ste uključili u vaš prijedlog projekta.*

*Molimo ovdje navedite i priložite kratku prezentaciju projekta u power point formatu, a koja sadrži osnovne podatke o predloženoj ideji.*

# Potpis podnosioca prijave

*Rukovodilac projekta - Podnosilac prijave treba da potpiše prijedlog projekta čime potvrđuje da su sve informacije u prijedlogu projekta tačne i potpune (ukoliko Podnosilac prijave nije registrovan startap kod CRPS-a).*

*Ovlašćeno lice kod pravnog lica-privrednog subjekta Podnosioca prijave treba da potpiše prijedlog projekta čime potvrđuje da su sve informacije u prijedlogu projekta tačne i potpune (ukoliko je startap registrovan kod CRPS).*

# Biografija – Rukovodilac projekta (posebni obrazac)

1. Ime i prezime
2. Obrazovanje (obrnuto hronološki)
3. Nivo, Univerzitet/Odsjek, oblast, vremenski period, uspjeh

*Navedite detalje o formalnom obrazovanju, stručnoj spremi, zvanju tako da započnete sa sadašnjom pozicijom*

1. Radno iskustvo (obrnuto hronološki)

*Navedite detalje o vašem radnom iskustvu hronološkim redom tako da započnete sa sadašnjom pozicijom*

1. Profesionalno i/ili naučno iskustvo i postignuća
2. Projekti na kojima ste bili rukovodilac ili saradnik na projektu (projekat, pozicija na projektu, finansijska vrijednost projekta, broj saradnika i rezultati)

*Navedite detalje projekata (naučnih, tehnoloških ili stručnih) koje ste vodili ili ste u njima učestvovali. Uključite naziv projekta, mjesto, trajanje projekta, vrijednost projekta, broj saradnika na projektu, Vašu poziciju na projektu i rezultate.*

1. Saradnja sa akademskom zajednicom i privredom

*Navedite prošle i sadašnje saradnje sa istraživačkim grupama u akademskoj zajednici i privredi te navedite imena, pripadnost i oblast saradnje.*

1. Preduzetnički uspjesi, inovacione aktivnosti, dodijeljeni patenti

*Navedite detalje o vašem preduzetničkom iskustvu i inovacionim aktivnostima (osnovana preduzeća, prijavljeni/odobreni patenti i sl.)*

1. Ostali dokazi o učinku i doprinosu u oblasti

*Navedite sve ostale doprinose koje smatrate da su važni za Vašu biografiju.*

1. Vaša uloga u projektu i doprinos

*Molimo da ovdje detaljno navedete Vašu ulogu u projektu i objasnite razloge zašto je Vaše radno iskustvo prikladno baš za tu ulogu u projektu, te na koji način će Vaše obrazovanje doprinijeti uspješnosti projekta. Takođe, navedite i ostale razloge zbog kojih će Vaš doprinos i uloga u projektu biti od posebnog značaja.*

1. Kratka izjava o Vašim budućim planovima u ovom polju i koje će dodatne vrijednosti proizvesti za Crnu Goru

*Opišite na maksimalno jednoj stranici, u čemu je Vaš najznačajniji doprinos ovom području s naglaskom po čemu je isti interesantan i poseban.*

# Biografija – članovi tima/saradnici (posebni obrazac)

1. Ime i prezime
2. Obrazovanje (obrnuto hronološki)
3. Nivo, Univerzitet/Odsjek, oblast, vremenski period, uspjeh

*Navedite detalje o formalnom obrazovanju, stručnoj spremi, zvanju tako da započnete sa sadašnjom pozicijom*

1. Radno iskustvo (obrnuto hronološki)

*Navedite detalje o vašem radnom iskustvu hronološkim redom tako da započnete sa sadašnjom pozicijom*

1. Profesionalno i/ili naučno iskustvo i postignuća
2. Projekti na kojima ste bili rukovodilac ili saradnik na projektu (projekat, pozicija na projektu, finansijska vrijednost projekta, broj saradnika i rezultati)

*Navedite detalje projekata (naučnih, tehnoloških ili stručnih) koje ste vodili ili ste u njima učestvovali. Uključite naziv projekta, mjesto, trajanje projekta, vrijednost projekta, broj saradnika na projektu, Vašu poziciju na projektu i rezultate.*

1. Saradnje sa akademskom zajednicom i privredom

*Navedite prošle i sadašnje saradnje sa istraživačkim grupama u akademskoj zajednici i privredi te navedite imena, pripadnost i oblast saradnje.*

1. Preduzetnički uspjesi, inovacione aktivnosti, dodijeljeni patenti

*Navedite detalje o vašem preduzetničkom iskustvu i inovacionim aktivnostima (osnovana preduzeća, prijavljeni/odobreni patenti i sl.)*

1. Ostali dokazi o učinku i doprinosu u oblasti

*Navedite sve ostale doprinose koje smatrate da su važni za Vašu biografiju.*

1. Vaša uloga u projektu i doprinos

*Molimo da ovdje detaljno navedete Vašu ulogu u projektu i objasnite razloge zašto je Vaše radno iskustvo prikladno baš za tu ulogu u projektu, te na koji način će Vaše obrazovanje doprinijeti uspješnosti projekta. Takođe, navedite i ostale razloge zbog kojih će Vaš doprinos i uloga u projektu biti od posebnog značaja.*

***Način podnošenja prijave:***

***Prijavni obrazac uz propratnu dokumentaciju dostupan je i dostavlja se isključivo online putem webstranice:*** [***www.inovacije.gov.me***](http://www.inovacije.gov.me)***.***